b'\n_START_ARTICLE_\nJosip Milkovi\xc4\x87 (politi\xc4\x8dar, Senj)\n_START_PARAGRAPH_\nJosip (Jo\xc5\xbea) Milkovi\xc4\x87 (Senj, 13. velja\xc4\x8de 1909. \xe2\x80\x93 Brissago, \xc5\xa0vicarska, 19. velja\xc4\x8de 1966.) je bio hrvatski politi\xc4\x8dki du\xc5\xbenosnik i diplomat._NEWLINE_Rodio se je 1909. godine u Senju, kao drugo dijete u hrvatskoj obitelji Milkovi\xc4\x87. U djetinjstvu se isti\xc4\x8de kao vrlo inteligentan i svestran za svoju dob._NEWLINE_Studirao je na Pravnom fakultetu u Zagrebu, no spletom politi\xc4\x8dkih okolnosti nije ga nikada zavr\xc5\xa1io, jer je u ljeto 1931. morao oti\xc4\x87i u emigraciju._NEWLINE_Kada nije bio u emigraciji, ve\xc4\x87i dijel svog \xc5\xbeivota je provodio je u Senju gdje mu je boravila cijela njegova obitelj: majka Marija, stariji brat Kre\xc5\xa1imir (usta\xc5\xa1ki \xc4\x8dasnik) i sestra Marija, majka Ante Borasa (usta\xc5\xa1kog sto\xc5\xbeernika za podru\xc4\x8dje kotara Rijeka)._NEWLINE_U kolovozu 1931. je bio uz dra Branimira Jeli\xc4\x87a, Antu Valentu, Mladena Lorkovi\xc4\x87a, Ivana Ko\xc5\xa1uti\xc4\x87a i Vilka Pe\xc4\x8dnikara pokreta\xc4\x8dem i potpisnikom vi\xc5\xa1ejezi\xc4\x8dne bro\xc5\xa1ure-protesta, napisane povodom zlo\xc4\x8dina\xc4\x8dkog atentata \xc5\xbeandarmerije Kraljevine Jugoslavije na Milana \xc5\xa0ufflaya, istoj onoj kojoj su se pismima pridru\xc5\xbeili Albert Einstein i Heinrich Mann._NEWLINE_Godine 1933. se je oku\xc5\xa1ao i u novinarstvu. Bio je prvim urednikom emigrantskog lista Croatiapress. Iz emigracije se vratio 1938. godine. Pred rat radi u uredni\xc5\xa1tvu Hrvatske enciklopedije._NEWLINE_U Nezavisnoj Dr\xc5\xbeavi Hrvatskoj je imenovan 2. lipnja 1941. dr\xc5\xbeavnim tajnikom za promi\xc4\x8dbu u Ministarstvu udru\xc5\xbebe, a kada je promi\xc4\x8dba prenesena u predsjedni\xc5\xa1tvo Vlade postaje dr\xc5\xbeavnim tajnikom za promi\xc4\x8dbu u predsjedni\xc5\xa1tvu Vlade, a nakon odlaska usta\xc5\xa1kog vodstva u prvu emigraciju je bio prvim Paveli\xc4\x87evim tajnikom u emigraciji._NEWLINE_Godine 1942. odlazi u \xc5\xa0vicarsku zajedno sa obitelji, te preuzima mjesto \xc5\xa1efa Stalnoga trgovinskog izaslanstva NDH u Z\xc3\xbcrichu. U Senjskom zborniku za 2011. objavljeno je pet njegovih diplomatskih izvje\xc5\xa1\xc4\x87a iz kojih proizlazi da je s dr. Vinkom Kri\xc5\xa1kovi\xc4\x87em i skupinom hrvatskih intelektualaca u \xc5\xa0vicarskoj nastojao pridobiti zapadne Saveznike za priznanje hrvatske dr\xc5\xbeave. Na pozive novog ministra vanjskih poslova, Mehmeda Alajbegovi\xc4\x87a, da se 1944. vrati u Hrvatsku, odbio je do\xc4\x87i u Zagreb, tvrde\xc4\x87i da u \xc5\xa0vicarskoj ostaje u dogovoru s Paveli\xc4\x87em. Neki podatci pokazuju da je poku\xc5\xa1avao posredovati i izme\xc4\x91u Paveli\xc4\x87a i sovjetske diplomacije. Nakon zavr\xc5\xa1etka rata \xc5\xa1vicarske su ga vlasti htjele protjerati u Ju\xc5\xbenu Ameriku, ali je ipak ostao u \xc5\xa0vicarskoj gdje je \xc5\xbeivio posve povu\xc4\x8deno, odvojeno od malobrojne hrvatske zajednice u toj zemlji. Radio je u jednom \xc5\xa1umarskom poduze\xc4\x87u u \xc5\xa0vicarskoj, a godine 1966. umro je prirodnom smr\xc4\x87u u Brissagu, u \xc5\xa0vicarskoj._NEWLINE_22. velja\xc4\x8de 1943. je postao \xc5\xa1efom (poslanikom) Stalnog trgovinskog predstavni\xc5\xa1tva (poslanstvom) u Z\xc3\xbcrichu ._NEWLINE_U \xc5\xa0vicarskoj je bio dio male hrvatske kolonije koju su tvorili \xc4\x8dlanovi Stalnog trgova\xc4\x8dkog izaslanstva NDH u Z\xc3\xbcrichu: David Karlovi\xc4\x87, Aleksandar Licht, D. Petri, dr. Mik\xc5\xa1i\xc4\x87, Josip Cabas, izvjestitelj agencije \xe2\x80\x9eVelebit\xe2\x80\x9c Jane\xc5\xa1kovi\xc4\x87, Ivan Me\xc5\xa1trovi\xc4\x87, Petar Digovi\xc4\x87, Stjepan Ga\xc5\xbei kao pouzdanik dr. Krnjevi\xc4\x87a, dr. Peroslav \xc4\x8cikara Paskijevi\xc4\x87, Ivan Prpi\xc4\x87, V. Kova\xc4\x8devi\xc4\x87, dr. Marko Tarle, Vlaho Rai\xc4\x8d, \xc5\xa0ime Pelicari\xc4\x87 i Meneghello Din\xc4\x8di\xc4\x87.'